ཅིག་བྲོ་ནས་བཏུད་སྲོལ་མེད་ཀི
ཅིག་བྲོ་ནས་བཏུད་སྲོལ་མེད་ཀི
དང་པོ་ཙ་ན། མི་རྐྱང་དབུལ་བོ་ཞིག་ལ་རྟ་ཞིག་ཡོད། རྟ་ར་ར་ཤེའུ་
ཐིག་ཅན་དེ་མིག་ཕར་བལྟས་ཚུར་ལ་མི་ལོན། རྒྱུགས་གོམ་ལག་འཛོམས་
པས་བྱ་ཞིག་ཡིན། “རྟ་འདོད་ན་རྟ་ཕོ་ཆས་ཀྱིས་གསོས། མཁས་འདོད་
ན་རིག་པའི་གནས་ལ་སྦྱོང”ཟེར་བ་ལྟར། མི་ལ་ཟ་རྒྱུ་མེད་པས་གསོ་ཆས་
རི་བོང་རྭ་རེད། རྟ་རྒྱབ་སྐྲངས་ནས་ཐེད་པ་དང་ཆུ་སེར་བཞུར་གྱིན་
འདུག་པར་ཁ་ཡ་མི་བྱེད། ད་རུང་མི་བཟང་ལ་བུད་དེ་ཁ་ཐུག་ཐུག་ལ་རྟ་
ཕོ་ཞོན་དུ་བཅུག་པར་ཅིག་གིས་འདི་སྐད་བླངས།
རྟ་ར་ཁྲ་སྐར་མ་སྟོང་ལྡན་རེད། །
རྒྱུགས་གོམ་པ་གཤོག་ཐོགས་བྱ་ཞིག་རེད། །
སྲབ་བསིལ་མ་ཨ་ལོང་དགུ་འཁྱིལ་རེད། །
སྒ་བེ་ཤིང་ཕྱིང་རུལ་དགུ་བརྩེགས་རེད། །
རྒྱབ་ཀོར་ཀོར་སློག་རུལ་དགུ་ཐེད་རེད། །
རྣག་ཆུ་སེར་ད་ར་དགུ་བཞུར་རེད། །
ཨ་ལ་ལ་རྒྱུ་བདག་རྐྱལ་སྟོང་རེད། །
རྟ་འདོ་བ་སྒོ་ཟོག་ལས་ངན་རེད། །
51

དགོད་གཏམ་ཐོས་པ་འཛུམ་ཤོར།
གཅིག་བཞོན་ནས་རྒྱུགས་ནི་མ་དགོས། །
ཅིག་བྲོ་ནས་བཏུད་སྲོལ་མེད་ཀི །
དེ་ལྟར་སྨྲས་ཚེ། མི་རྐྱང་ལ་ཚིག་གཅིག་ལབ་རྒྱུ་མ་བྱུང་བས། རྟ་
རྒན་རྩིབ་ཏུ་ལངས་ནས་བསྡད།
དང་ཐོག་གི་ཁ་ཤོམ་མེད་པ་དང་རྟ་
མཆོག་ལ་གཅེས་རྒྱུ་ཡིན་པའི་རྣམ་འགྱུར་བསྟན་ཏོ། །
52